**Ministru kabineta noteikumu projektu “Grozījumi Ministru kabineta 2017. gada 7. februāra noteikumos Nr. 76 "Augļu koku un ogulāju pavairošanas materiāla atbilstības kritēriju un aprites noteikumi"” un “Grozījumi Ministru kabineta 2017. gada 3. janvāra noteikumos Nr. 16 "Augļu koku un ogulāju šķirņu saraksta veidošanas noteikumi"” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums unprojekta spēkā stāšanāslaiks (500 zīmes bez atstarpēm) | Mērķis ir noteikumos ieviest jaunu terminu “šķirnes ģenētiskās daudzveidības saglabāšanai”, paredzot to, ka minētās šķirnes var tirgot tikai Latvijā un tās nav jāiekļauj augļu koku un ogulāju šķirņu sarakstā, kā arī noteikt prasības šo šķirņu pavairošanas materiāla tirdzniecībai. Šķirņu saraksta noteikumu mērķis ir atvieglot prasības šķirņu iekļaušanai Augļu koku un ogulāju šķirņu sarakstā un mainīt šķirņu aprakstu veidošanas prasības. |
| **I. Tiesību akta projekta izstrādes nepieciešamība** |
| 1. | Pamatojums | Augu aizsardzības likuma 5. panta 19.punkts;Sēklu un šķirņu aprites likuma 12.¹ panta trešā daļa;Padomes 2008. gada 29. septembra Direktīvas 2008/90/EK par tirdzniecību ar augļaugu pavairošanas materiālu un augļaugiem, kas paredzēti augļu ražošanai, 3. panta 4.punkta “c” apakšpunkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2017. gada 7. februāra noteikumi Nr. 76 "Augļu koku un ogulāju pavairošanas materiāla atbilstības kritēriju un aprites noteikumi" (turpmāk – noteikumi Nr.76) un Ministru kabineta 2017. gada 3. janvāra noteikumi Nr. 16 "Augļu koku un ogulāju šķirņu saraksta veidošanas noteikumi" (turpmāk – noteikumi Nr.16). Latvijā ir pieejams plašs augļu koku un ogulāju šķirņu klāsts. No tām daļa tiek audzētas komerciāliem mērķiem un daļa – nelielā apjomā pārsvarā mazdārziņu vajadzībām. Lai atvieglotu komerciālo šķirņu iekļaušanu šķirņu sarakstā, nepieciešams vienkāršot prasības šķirņu iekļaušanai Augļu koku un ogulāju šķirņu sarakstā (turpmāk – šķirņu saraksts), kā arī noteikt, ka šķirņu sarakstā nav jāiekļauj šķirnes ģenētiskās daudzveidības saglabāšanai. Padomes 2008. gada 29. septembra Direktīvas 2008/90/EK par tirdzniecību ar augļaugu pavairošanas materiālu un augļaugiem, kas paredzēti augļu ražošanai, (turpmāk – Direktīva 2008/90/EK) 3. panta 4.punkta “c” apakšpunkts ļauj piegādātājiem dalībvalstīs savā teritorijā laist tirgū pavairošanas materiālu un augļaugus, kas palīdzētu saglabāt ģenētisko daudzveidību. Līdz šim prasības šķirņu ģenētiskās daudzveidības saglabāšanai pavairošanas materiālam nebija noteiktas, bet ar Ministru kabineta noteikumu projektu “Grozījumi Ministru kabineta 2017. gada 7. februāra noteikumos Nr. 76 "Augļu koku un ogulāju pavairošanas materiāla atbilstības kritēriju un aprites noteikumi"” (turpmāk – noteikumu projekts Nr.76) ir noteiktas prasības šķirņu ģenētiskās daudzveidības saglabāšanai pavairošanas materiālam.Noteikumu projektā Nr. 76 ir ieviests jauns termins “šķirnes ģenētiskās daudzveidības saglabāšana” un noteiktas prasības šķirņu ģenētiskās daudzveidības saglabāšanai, kā arī pavairošanas materiāla tirdzniecībai. Noteikumu projekts Nr. 76 paredz, ka šķirņu ģenētiskās daudzveidības saglabāšanai paredzētam pavairošanas materiālam piemēro standarta materiālam noteiktās prasības. Noteikumi papildināti ar normu, ka piegādātājs atbild par to, lai šķirne ģenētiskās daudzveidības saglabāšanai atbilstu šķirnes aprakstam. Tirdzniecības vietā, kurā tiek tirgota šķirne ģenētiskās daudzveidības saglabāšanai, tāpat kā līdz šim, ir jābūt pieejamam šīs šķirnes aprakstam, kas uzrādāms pēc Valsts augu aizsardzības dienesta (turpmāk – dienests) vai pircēja pieprasījuma. Šķirnes aprakstam jābūt izveidotam saskaņā ar normatīvajiem aktiem par augļu koku un ogulāju šķirņu saraksta veidošanu. Piegādātājiem atsevišķi šķirņu apraksti būs jāprecizē saskaņā ar pašlaik noteiktajām šķirnēm raksturīgajām pazīmēm un to izpausmēm. Tirgojot standarta materiālu šķirņu ģenētiskās daudzveidības saglabāšanai, ir nepieciešama augu pase, ja to nosaka normatīvie akti par augu karantīnu. Savukārt to sugu standarta materiālam, kam saskaņā ar normatīvajiem aktiem par augu karantīnu augu pase nav nepieciešama, piegādātājs tirgojot pievieno tikai dokumentu, kurā norāda sugu, šķirni, piegādātāju un norādi, kad dienests ir pārbaudījis materiālu. Ja dienests piegādātājam ir atļāvis pašam izgatavot augu pases, tad materiālam nav jāpiestiprina dokuments, bet attiecīgo informāciju var iekļaut augu pasē. Tāpat kā līdz šim, dienestā būs jāiesniedz iesniegums par nepieciešamajām pārbaudēm un nepieciešamajām augu pasēm standarta materiālam šķirņu ģenētiskās daudzveidības saglabāšanas.Noteikumu projektā Nr.76 redakcionāli precizētas prasības pirmsbāzes materiālam. Svītrota norma, kurā noteikts, ka šķirnes, kas nav iekļautas šķirņu sarakstā, atļauts tirgot līdz 2018. gada 31. decembrim. Turpmāk drīkstēs tirgot šķirnes, kas ir iekļautas šķirņu sarakstā vai kvalificējamas kā šķirnes ģenētiskās daudzveidības saglabāšanai. Tāpat noteikumu projekts paredz pārejas periodu etiķešu lietošanai. Patlaban etiķetes tiek izsniegtas visām augļu koku un ogulāju šķirnēm, bet pēc grozījumu stāšanās spēkā etiķetes tiks izsniegtas tikai tām šķirnēm, kas ir iekļautas šķirņu sarakstā, bet šķirnēm ģenētiskās daudzveidības saglabāšanai būs vajadzīgs piegādātāja dokuments vai augu pase, ja to paredz normatīvie akti par augu karantīnu. Tā kā etiķete ir derīga divus gadus, jau izsniegtās etiķetes varēs izmantot līdz to derīguma termiņa beigām.Noteikumu projektā Nr.16 ir ietverta norma, ka šķirnes, kas paredzētas ģenētiskās daudzveidības saglabāšanai, nav nepieciešams iekļaut augļu koku un ogulāju šķirņu sarakstā. Tās var audzēt un izplatīt tikai Latvijas teritorijā.Noteikumu projektā Nr.16 redakcionāli precizētas prasības par tādas šķirnes iekļaušanu šķirņu sarakstā, kurai nav veikta šķirnes pārbaude un kura bijusi tirdzniecībā līdz 2012. gada 30. septembrim, paredzot, ka šķirni iekļauj šķirņu sarakstā, ja tās apraksts satur noteikumu 3.pielikumā šķirnei raksturīgās pazīmes un izpausmes. Šo šķirņu aprakstus sagatavo vai apraksta atbilstību šķirnei raksturīgām pazīmēm un izpausmēm apstiprina zinātniskā institūcija, kas specializējusies dārzkopības nozarē. Tāpat svītrota noteikumu Nr.16 IV nodaļa “Prasības šķirnes aprakstam un tā atzīšana, ja šķirnei nav veikta šķirnes pārbaude”, jo šīs nodaļas 15. un 16.punkts dublē noteikumu 17.punktu, kas paredz, ka dienests pieņem lēmumu par šķirnes iekļaušanu šķirņu sarakstā, ja iesniegumā ir norādīta visa nepieciešamā informācija, ir izpildītas noteikumos noteiktās prasības šķirnes iekļaušanai šķirņu sarakstā un iesniegti visi nepieciešamie dokumenti. Pieņemot lēmumu, dienests izvērtē iesniegto dokumentu atbilstību noteikumos noteiktajām prasībām un atzīst šķirnes aprakstu. Kad šķirne, kurai nav veikta šķirnes pārbaude un kura bijusi tirdzniecībā līdz 2012. gada 30. septembrim, ir iekļauta šķirņu sarakstā, tā ir uzskatāma par šķirni ar oficiāli atzītu aprakstu. Tiek svītrota prasība, ka iesniegumam jāpievieno Latvijas Valsts mežzinātnes institūta "Silava" Ģenētisko resursu centra apstiprināta šķirnes apraksta kopija. Turpmāk uz šķirnes apraksta būs jānorāda šķirnes apraksta sagatavotājs. Ja šķirnes aprakstu ir sagatavojusi persona, kas audzē un vēlas tirgot šķirnes pavairošanas materiālu, šķirnes apraksts būs jāsaskaņo ar zinātnisko institūciju, kas specializējusies dārzkopības nozarē. Šī prasība ietverta noteikumu projekta Nr. 16 3.pielikumā, t.i., saskaņotājam no dārzkopības zinātniskās institūcijas jāapliecina, ka šķirnes apraksts ir saskaņots un atbilst noteikumu Nr.16 prasībām. Noteikumu projektā redakcionāli precizēts punkts par Latvijas aizsargāto augu šķirņu valsts reģistrā iekļautas šķirnes vai ar Eiropas Savienības augu šķirņu tiesībām aizsargātas šķirnes iekļaušanu augļu koku un ogulāju šķirņu sarakstā, kā arī punkts par šķirnes uzturēšanas termiņu šķirņu sarakstā. Jaunas šķirnes izveides process ir garš, sarežģīts, darbietilpīgs un dārgs, tāpēc pie jaunu šķirņu izveides strādā zinātniskie institūti, kas tad arī šķirnes iekļauj un uztur šķirņu sarakstā. Zinātniskie institūti pārsvarā arī uztur šķirnes, kurām nav veikta šķirnes pārbaude un kuras ir bijušas tirdzniecībā līdz 2012. gada 30. septembrim, nodrošina to identitāti un piesaka šķirņu sarakstam. Ņemot vērā iepriekš minēto, no noteikumiem svītrota norma, ka iesniegumu par augļu koku un ogulāju šķirnes iekļaušanu šķirņu sarakstā iesniedz fiziskas personas.Ministru kabineta noteikumu projekti paredz: 1. sniegt definīciju terminam “šķirnes ģenētiskās daudzveidības saglabāšanai”;
2. noteikt prasības piegādātājiem, kas tirgo standarta materiālu šķirņu ģenētiskās daudzveidības saglabāšana;
3. noteikt tirdzniecības prasības šķirņu ģenētiskās daudzveidības saglabāšanai;
4. precizēt prasības šķirnes aprakstam un tā atzīšanas kārtību, ja šķirnei nav veikta šķirnes pārbaude un tā ir bijusi tirdzniecībā līdz 2012. gada 30. septembrim;
5. redakcionāli precizēt prasības iesniegumam šķirnes iekļaušanai šķirņu sarakstā;
6. redakcionāli precizēt normu attiecībā uz aizsargātu šķirņu iekļaušanu šķirņu sarakstā;
7. precizēt normu par šķirnes uzturēšanas termiņa pagarināšanu šķirņu sarakstā;
8. svītrot normu, ka šķirni šķirņu saraktā iekļauj un uztur fiziska persona.

Noteikumu projekti minēto problēmu atrisinās pilnībā. |
| 3. | Projekta izstrādē iesaistītās institūcijas | Zemkopības ministrija un Valsts augu aizsardzības dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekti attiecas uz augļu koku un ogulāju audzētājiem un tirgotājiem, kas reģistrēti Kultūraugu uzraudzības valsts informācijas sistēmas fitosanitārajai kontrolei pakļauto augu produktu apritē iesaistīto personu reģistrā, kā arī uz selekcionāriem, selekcionāra tiesību īpašniekiem un personām, kas audzē un vēlas tirgot augļu koku un ogulāju šķirnes pavairošanas materiālu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekti nenozīmīgi ietekmēs uzņēmējdarbības vidi, mazos un vidējos uzņēmumus, mikrouzņēmumus un jaunuzņēmumus. Papildu atbilstības izmaksas būs tiem augļu koku un ogulāju pavairojamā materiāla audzētājiem un tirgotājiem, kas tirgos to sugu šķirnes, kurām ir nepieciešama augu pase, tad, ja augu pases izsniegs dienests, jo pie materiāla līdz ar augu pasi būs jāpievieno piegādātāja sagatavotais dokuments. Papildu administratīvās izmaksas būs arī piegādātājam, kurš pats būs izveidojis šķirnes aprakstu, jo tas būs jāsaskaņo ar zinātnisko institūciju dārzkopības nozarē. |
| 3. | Administratīvo izmaksu monetārs novērtējums | Patlaban ir aptuveni 200 saimniecību, kas nodarbojas ar augļu koku un ogulāju pavairojamā materiāla audzēšanu un tirdzniecību. Tā kā komerciālās šķirnes jau ir iekļautas šķirņu sarakstā, var pieņemt, ka aptuveni 20 saimniecībām varētu būt nepieciešamība šķirnes iekļaut šķirņu sarakstā. Ar augļu koku un ogulāju šķirņu selekciju un audzēšanu nodarbojas Dārzkopības institūts un Nacionālais botāniskais dārzs. Piegādātājam, lai saskaņotu paša izveidotu šķirnes aprakstu, būs nepieciešams doties uz kādu no šīm zinātniskajām institūcijām. Gan viena, gan otra zinātniskā institūcija ir specializējusies konkrētu augļu koku un ogulāju sugu selekcijā. Vienas stundas darbaspēka izmaksas lauksaimniecībā ir 7,30 *euro*. Pieņemam, ka šķirnes apraksta izskatīšana un saskaņošana aizņem pusstundu. Šķirnes apraksts ar zinātnisko institūciju ir jāsaskaņo vienu reizi. Degvielas (dīzeļdegvielas) izmaksas ir 1,14 *euro* litrā. Jāņem vērā vidējais degvielas patēriņš 0,07 litri/km.Lai šķirņu aprakstu saskaņotu ar Dārzkopības institūtu, ceļā ir jāpavada aptuveni 2 stundas un 40 minūtes jeb 165 km (Rīga–Dobele–Rīga). Savukārt, lai šķirņu aprakstu saskaņotu ar Nacionālo botānisko dārzu, ceļā jāpavada vidēji viena stunda jeb 45 km (Rīga–Salaspils–Rīga).Administratīvās izmaksas vienas šķirnes apraksta saskaņošanai Dārzkopības institūtā veido izdevumi par ceļu līdz saskaņošanas vietai un saskaņojumam nepieciešamais laiks: $7,30 €/h\*3,17 h=23,14€$, kā arī degvielas izmaksas: $0,07\frac{litri}{km}\*165km\*1,14\frac{€}{litrā}=13,17€. $Kopējās 20 saimniecību administratīvās izmaksas: $20 saimniecības\*\left(23,14€+ 13,17€ \right)=726,2€.$ Administratīvās izmaksas vienas šķirnes apraksta saskaņošanai ar Nacionālo botānisko dārzu veido darbaspēka izdevumi par ceļu līdz saskaņošanas vietai un saskaņojumam nepieciešamais laiks: $7,30 €/h\*1,5h=10,95€$, kā arī degvielas izmaksas:$ 0,07\frac{litri}{km}\*45km\*1,14\frac{€}{litrā}=3,59€$. Kopējās 20 saimniecību administratīvās izmaksas: $20 saimniecības\*\left(10,95€+ 3,59€ \right)=289,0€.$ |
| 4. | Atbilstības izmaksu monetārs novērtējums | Ir noteikts, ka tiem augļu koku un ogulāju pavairojamā materiāla audzētājiem un tirgotājiem, kas tirgos to sugu šķirnes, kurām ir nepieciešama augu pase, būs papildu izmaksas, ja augu pases izsniegs dienests, jo, tirgojot materiālu, būs jāpievieno dienesta izsniegtā augu pase un piegādātāja sagatavotais dokuments. Dienests izsniedz augu pases aptuveni 70 saimniecībām. Piegādātāja dokumenta sagatavošanai nepieciešams izveidot šo dokumentu, to izdrukāt uz A4 lapas un piestiprināt pie pavairojamā materiāla. Uz vienas A4 lapas var izveidot piecus dokumentus. Vienas A4 lapas izdruka maksā 0,10 *euro* (cenā ietverta arī A4 lapa). Lai piestiprinātu dokumentu stādam, var izvēlēties dažādus sasaistes līdzekļus – līmlenti, līmi vai skavas. Izvēloties skavošanas metodi, nepieciešams skavotājs (2,52 *euro*) un skavas (1000 gab. – 0,45 *euro*). Ja pieņemam, ka vidēji viena stādaudzētava vēlas marķēt 50 stādu, kam nepieciešama gan augu pase, gan piegādātāja sagatavotais dokuments, tad marķēšanas izmaksas veido šādu kopsummu: $$70 saimniecības\*\left(10 lapas\*0,10€+2,52€+0,45€\right)=277,9 eiro$$ |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ministru kabineta 2017. gada 7. februāra noteikumi Nr. 76 "Augļu koku un ogulāju pavairošanas materiāla atbilstības kritēriju un aprites noteikumi" un Ministru kabineta 2017. gada 3. janvāra noteikumi Nr. 16 "Augļu koku un ogulāju šķirņu saraksta veidošanas noteikumi". |
| 2. | Atbildīgā institūcija | Zemkopības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Padomes 2008. gada 29. septembra Direktīva 2008/90/EK par tirdzniecību ar augļaugu pavairošanas materiālu un augļaugiem, kas paredzēti augļu ražošanai (turpmāk – Direktīva 2008/90) |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Direktīva 2008/90  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2008/90 3. panta 4.punkta “c” apakšpunkts | Noteikumu projekta Nr.76 1. punktsNoteikumu projekta Nr.16 1.punkts | Pilnībā pārņemts. | Neparedz stingrākas prasības, kā noteikts direktīvā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Direktīvas 2008/90 3. panta 4.punkta “c” apakšpunkts tiek pilnībā pārņemts un īstenots, jo ir noteiktas prasības pavairošanas materiālam un augļaugiem, lai saglabātu augļu koku un ogulāju šķirņu ģenētisko daudzveidību.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts nesatur nacionālās tehniskās prasības un nav paziņojams Eiropas Komisijai kā tehnisko noteikumu projekts atbilstoši Ministru kabineta 2010. gada 23. februāra Ministru kabineta instrukcijai Nr.1 „Kārtība, kādā valsts pārvaldes iestādes sniedz informāciju par tehnisko noteikumu projektu”. |
| Cita informācija | Nav. |
| 2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Iekļauj informāciju atbilstoši instrukcijas 58.1. apakšpunktam | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |
|  |
| **VI. Sabiedrības līdzdalība un komunikācijas** **aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu tika ievietota Zemkopības ministrijas tīmekļa vietnes www.zm.gov.lv sadaļā „Sabiedriskā apspriešana”. |
| 2. | Sabiedrības līdzdalība projekta izstrādē | Projekta izstrādē piedalījās augļkopības nozares speciālisti, zinātnieki un lauksaimnieki – augļu koku un ogulāju ražotāji. |
| 3. | Sabiedrības līdzdalības rezultāti | Lauksaimnieku organizācijas, stādu audzētāju biedrība un augļkopības asociācija atbalsta noteikumu projekta tālāku virzību. |
| 4. | Cita informācija | Nav. |
| **VII. Tiesību akta projekta izpildes nodrošināšana** **un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija un Valsts augu aizsardzības dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Laizāne 67027360

laura.laizane@zm.gov.lv